د ننګرهار نمایندګۍ اړوند شېرزاد او کوټ ګرځنده روغتیایی ټیمونو ته دوه ورځنی ورکشاپ پای ته ورسېد. نن چهارشنبه د روان سپوږمیز کال د شعبان میاشتې په ۱۷مه نېټه د افغانی سرې میاشتې د ننګرهار نمایندګۍ اړوند شېرزاد او کوټ ولسوالیو کې د افغانی سرې میاشتې ګرځنده روغتیایی ټیمونو ته د ټولنې ښکېلتیا او حساب ور کونې تر عنوان لاندې ورکشاپ پای ته ورسېد. په یاد ورکشاپ کې چې د شېرزاد او کوټ ګرځنده روغتیایی ټیمونو ۱۲ کارمندانو (دوه تنه ډاکټران، دوه واکسیناتوران، دوه تنه نرسان، دوه تنه نارینه روانی مشاورین، دوه تنه قابلې او دوه تنه ښځینه روانی مشاورین) برخه اخیستې وه، د ټولنې مشارکت، ارزونه، ځواب ور کونه، جنسیت او جندر او نورو تړلیو موضوعاتو باندې مالومات ور کړل شول. د ورکشاپ په پای کې د شېرزاد او کوټ ګرځنده روغتیایی ټیمونو کارمندانو ته تصدیق پاڼې ور کړل شوې.